**JÄÄRAJAVÕISTLUSTE KORRALDAMISE ÜLDALUSED 2023**

**Kinnitatud 14.12.2022**

Jäärajavõistluste korraldajad peavad juhinduma võistlusjuhendite koostamisel alljärgnevatest põhimõtetest (ettekirjutustest). Korraldajad on kohustatud võistluse kooskõlastama EAL-is ja võistlejad peavad omama EAL-I sõitjalitsentsi.

**1. Osavõtjad**1.1 Jäärajavõistlustel lubatakse osaleda alates kaheteistkümmnendast eluaastast.

1.1.1 Rallikrossikomitee eriloaga ka nooremad. Sellisel juhul peab võistleja olema võimeline autot iseseisvalt juhtima ning omama selleks piisavalt oskusi.

1.2 Alates kuueteistkümmnendast eluaastast võib võistelda täiskasvanute võistlusklassides.
1.3 Alates kaheksateistkümmnendast eluaastast võib võistelda ainult täiskasvanute võistlusklassides.
1.4 Korraldaja määrab juhendiga dokumentide loetelu, mida nõutakse osalejatelt (juhiluba, kehtiv EAL-i võistlejalitsents)
1.5 Alla 18-aastastel osalejal nõutav lapsevanema või ametliku hooldaja luba alaealise osalemiseks
 EAL-is registreeritud autospordivõistlusel. Ankeet saadaval: <https://uus.autosport.ee/wp-content/uploads/2022/01/Vanema-luba-2023.doc>

 **2. Võistlusautod**2.1 Lubatakse osaleda kõikidel 2WD ja 4WD kinnise kerega autodel.
2.2 Autod ei pea omama Autoregistri numbrimärke ega omama tehnilist ülevaatust ja kehtivat liikluskindlustust. V.a juhul, kui see on nõutud võistlusjuhendis.
2.3 Võistlusautod võivad omada EAL tehnilist kaarti.
2.4 Võistlusautodes ei tohi olla kinnitamata esemeid.
2.5 Diferentsiaali blokeering vaba.
2.6 Heitgaasid võivad väljuda vaid väljalaskesüsteemi lõpust auto tagaosas.
 Summuti müratase ei tohi ületada 100 dba 4000 pöörde juures minutis.
2.7 2WD sport ja 4WD sport klassi autodel on nõutud turvapuur ning turvapuur peab vastama vähemalt FIA lisa J ptk 253 p8 nõuetele. Autod ei pea omama tehnilist kaarti, välja arvatud kui see on määratud võistlusjuhendis.
2.8 Ühisstardiga klassides tohivad osaleda ainult autod, mis omavad turvapuure ja vastavad minimaalselt rahvakrossiautode tehnilistele tingimustele.

**3. Arvestusgrupid
3**.1 Jäärajavõistlused peetakse kahes arvestusgrupis, mis grupeeritakse rehvide järgi: TÄNAVAREHVID ja PIIKREHVID
3.2 Korraldaja võib arvestusgrupid omakorda jagada arvestusklassideks:
2WD, 4WD, noored, naised, ühisstart jne.
3.3 Korraldaja võib oma äranägemise järgi võistlusjuhendiga klasside ja võistlejate arvu piirata.
3.4 Korraldaja poolt juhendiga määratud arvestusklassis veoskeemi järgi tohib osaleda ainult vastava veoskeemiga võistlusauto.

**4. Tingimused rehvidele**4.1 Tänarehvi klassi rehvid peavad vastavalt majandus- ja kommunikatsiooniministeeriumi määrusele: „Mootorsõiduki ja selle haagise tehnoseisundile ja varustusele esitatavad nõuded“ vastama järgmistele tingimustele:
4.1.1 Lubatud ainult M1 kategooria sõiduki tänavasõidu rehvid. Rehvidel peab olema E, e või DOT tüübikinnituse tähis. HKPL 8 ja Continental IceContact 2, samuti kõik teised vähendatud torkejõuga naastrehvid on lubatud.
4.1.2 Naastatud rehvidel ei tohi naast rehvi pinnast välja ulatuda rohkem kui see on määratud konkreetses võistlusjuhendis, kuid mitte rohkem kui 2 mm.
4.1.3 Naastu kaal max 1,4 grammi.
4.1.4 Naastul võib olla ainult üks tipp ja see ei või olla terav ega torujas.
4.1.5 Kasutatavates naastrehvides ei tohi naastude arv erineda rohkem, kui 25% võrreldes suurima naastude arvuga rehviga.
4.1.6 Rehvise turvisemustri sügavus peab olema vähemalt 3,0 mm vähemalt 75% veerepinnast ja seda kogu võistluse jooksul.
4.1.7 Keelatud on igasugune mustri lõikamine ja lõigatud rehvide kasutamine.
4.1.8 Igasugune materjalide lisamine rehvidele keelatud.
4.1.9 Naastude liimimine on lubatud.

4.1.10 Korraldaja võib võistlusjuhendiga täpsustada nõudeid rehvidele

**4.2 Piikrehvid**

Piikrehvid peavad vastama FIA/Rootsi MM nõuetele.
4.2.1 Naastud peavad olema kõvast materjalist, teritamata, silindrilise kujuga.
4.2.2 Naastu ristlõige peab moodustama kogu naastu ulatuses täisringi.
4.2.3 Naast ei tohi olla torujas, seest õõnes ka mitte kulununa.
4.2.4 Tüve osa läbimõõt kuni 9 mm.
 4.2.5 Naastu keskosa kõvasulami läbimõõt on vähemalt 2,5 mm. Südamik peab olema silindriline, homogeenne ja risti lõigatud.
4.2.6 Naastu pikkus kuni 20 mm.
4.2.7 Naastu kaal on kuni 4,0 grammi.
4.2.8 Naastud tuleb rehvile kinnitada väljaspoolt.
4.2.9 Naastude arv on kuni 20 tk. rehvi veerepinna ümbermõõdu iga vabalt valitud pikkusdetsimeetri kohta. Naastude arv loetakse 3 dm ulatuses, mõõtealasse ei tohi jääda üle 60 naastu.
4.2.10 Naastude töötlemine on keelatud. Naastud võivad erineda etteantud tingimustest ainult kulumise tagajärgedest tulenevalt.
4.3 Piigiklassis on keelatud nn “jääpiikide” kasutamine.
4.4 Autod ja rehvid peavad vastama tehnilistele tingimustele võistluse igal ajahetkel.

4.5 Korraldaja võib võistlusjuhendiga täpsustada nõudeid piikrehvidele

**5. Nõuded radadele**5.1 Võistlusrada tuleb valida võimalikult ohutu. Kasutada võib spetsiaalselt võidusõiduks rajatud võistlusradu, samuti radu, kus on väljasõidu korral kokkupõrke oht väike ning autod on pidevalt turvajate vaateväljas.
5.2 Kohtades, kus rajalt väljasõidu oht on suur, tuleb tagada võimalikult laiad takistusteta väljasõidualad, kus ei ole sportlastele ohtlikke esemeid, ehitisi, poste vms.
5.3 Pealtvaatajatele tuleb tagada täielik ohutus. Pealtvaatajatele lubatud alad tuleb tähistada ja eraldada võistlusrajast piiretega (põrkpiire, vallid, rehvivirnad jne). Kui pealtvaatajad paiknevad raja suunast kaitsmata alal, siis peab see ala olema vähemalt 30 m raja servast eemal ning mitte väliskurvides. Ei tohi kasutada trossi, terastraati või okastraati. Pealtvaatajad ei tohi asuda raja tasapinnast allpool.

**6. Üldeeskirjad**6.1 Ühisstardiga klassid stardivad vastavalt rallikrossi või rahvakrossi tehnilistele tingimustele vastava autoga ja võistlused viiakse läbi vastavalt autokrossi, rallikrossi või rahvakrossi võistlusmäärustele.
6.2 Treening- ja võistlussõitudes on kinnitatud turvavööde ja rihmatud, autospordi kiivri kasutamine kohustuslik. Kiivril peab olema E-tähistus, DOT-markeering või FIA homologeering (võib olla aegunud). Kiiver peab olema puhas, pragudeta ja rebenditeta. Sõiduriietus peab olema pikkade varrukatega, samuti on kohustuslik kanda mittepõlevast materjalist kindaid.
6.3 Ühisstartidega klassides on turvavarustus vastavalt võistluse formaadi aluseks oleva klassi nõuetele. 6.4 Tänavarehvi klassis osalevas võistlusautos peab olema kehtiva kasutusajaga tulekustuti (tulekustuti kustutusaine min kaal 1kg). Tulekustuti peab olema korralikult kinnitatud.
6.5 Sportklassis osalevas võistlusautos peab olema kehtiva kasutusajaga tulekustuti (tulekustuti kustutusaine min kaal 2 kg) va. rallikrossi formaadis toimuvatel võistlustel, kus on nõutud kustutite olemasolu kohtunikepunktides ja boksis (min kustutusaine kogus 6 kg).
6.6 Treening- ja võistlussõitudes võib autos viibida ainult juht, välja arvatud noorteklassis. Kaassõitja peab omama juhtimisõigust ja talle kehtivad samad turvalisusnõuded mis juhilegi.
 6.7 Radadel, millel on piiratud tutvumisaeg, ei tohi noorsportlase kõrvalistuja osaleda võistlejana samal võistlusel.
6.8 Turvalisuskaalutlustel võib korraldaja nõuda treening- ja võistlussõitudes kõrvalistuja akna avamist. 6.9 Tehnilise komisjoni otsusega võidakse starti mitte lubada autosid, mille tehniline seisukord võib võistluse käigus ohtlikuks muutuda sõitjale ja ümbritsevaile ning mis võivad häirida võistluste kulgu.
6.10 Korraldajal on rikkumiste puhul õigus määrata rahatrahve, kui see on võistlusjuhendiga sätestatud. 6.11 Igal võistlusautol peab olema boksialal võistlusmasina all vastupidavast ja vedelikke mitteläbilaskvast materjalist aluskate mõõtmetega vähemalt 5×4 m.
**6.12 Võistluste ajal peab kohal olema kiirabi.**

6.13 Võistluste korraldajad ja võistlejad on kohustatud tegema kõik endast sõltuva looduskeskkonna säilimiseks ning tekitama võimalikult vähe kahju ümbritsevale keskkonnale.

**7. Võistluste registreerimine, juhend, tulemused.**7.1 Võistluste läbiviimisel lähtutakse EAL-i poolt kinnitatud Kiirusalade Võistlusmäärustikust, Jääraja võistluste korraldamise üldalustest 2023 ning võistlusjuhendist.
7.2 Korraldaja on kohustatud Eesti Autospordi Liidule kinnitamiseks esitama võistluste juhendi ning rajaskeemi koos turvaplaaniga vähemalt 2 nädalat enne võistluste toimumist. Kooskõlastuse saamiseks peab korraldajal olema luba omavalitsusest, Keskkonnaametist ja vajadusel ka politseist ja päästeametist.
7.3 Võistluste juhend peab sisaldama järgmist informatsiooni: võistluse nimi, autospordiala, korraldaja nimi ja rekvisiidid, registreerimisnumber EAL-ist, koht ja aeg.
7.4 Juhend peab sisaldama lauseid “EAL on kooskõlastanud ürituse toimumise (nr……….). „Võistlused peetakse vastavalt FIA spordikoodeksile, EAL Võistlusmäärustikele, Jääraja võistluste korraldamise üldalustele 2023 ning käesoleva juhendi alusel kooskõlas FIA Spordikoodeksiga“. **Samuti on kohustuslik** märkus: „EAL ja võistluste korraldaja ei vastuta võimalike avariide/õnnetuste ja nende tagajärgede eest”.
7.5 Võistlusjuhendis peab olema ära toodud nõuded osavõtjatele (vajalikud dokumendid), ajakava, raja kirjeldus, boksiala ja meditsiinilise abi asukoht, raja mahutavus (startijate max arv), lubatud võistlusautod, osavõtumaksud, kontaktinfo, registreerumisinfo, startimise ja võistlemise kord, karistuste loetelu, tulemuste arvestamise kord, viide vastulausete esitamise korrale. Lisaks tuleb esitada, kes on võistluste juht, peakohtunik, sekretär ja ajamõõtjad, tehnilise komisjoni esimees, rajakohtunikud jne.
7.6 Võistluste tulemused vormistatakse kohtunike poolt protokollina, see viseeritakse võistluste juhi poolt peale protestiaja lõppu või protestide lahendamist. Protokollides tuleb esitada andmed raja pikkuse kohta, kõigi võistlema lubatud sportlaste nimed, võistlejakaardi (litsentside) numbrid, sõidetud voorude (ringide) arv ning väljasõidetud ajad, võistlejate kohad. Tulemused tuleb esitada elektrooniliselt EALile hiljemalt kahe tööpäeva jooksul pärast võistluse toimumist.